AlmaznayaGroza/cyrillic-language-classification huggingface dataset:
Дифлимп

Дифлимп буюу Сонсголын бэрхшээлтэй хүмүүсийн олимп (хуучин Сонсголын бэрхшээлтэй хүмүүсийн дэлхийн наадам, Сонсголын бэрхшээлтэй хүмүүсийн олон улсын наадам гэдэг байсан, Англи: Deaflympics) гэдэг нь ОУОХ-ноос хүлээн зөвшөөрсөн, сонсголын бэрхшээлтэй тамчиричд оролцдог дээд зэрэглэлийн тэмцээн юм. Тус наадмыг Comité International des Sports des Sourds (CISS, "Олон Улсын Сонсголын Бэрхшээлтэй Хүмүүсийн Спортын Холбоо") зохион байгуулдаг. == Түүх == 4 жил тутамд зохиогддог Дифлимп нь олимпийг эс тооцвол хамгийн эртнээс зохиогдож ирсэн олон спортын цогц наадам юм. 1924 онд Парист зохиогдсон анхны дифлимп нь хөгжлийн бэрхшээлтэй хүмүүсийн оролцсон анхны олон улсын спортын тэмцээн байсан билээ. Дэлхийн хоёрдугаар дайнаас болж тасалдсаныг эс тооцвол дөрвөн жил тутамд зохиогдож ирснээс гадна 1949 оноос Өвлийн дифлимп зохиогдож эхэлсэн байна. Парист болсон анхны наадамд Евроопын 9 орны 145 тамирчин оролцож байжээ. 1924-өөс 1965 онд албан ёсоор "Сонсголын Бэрхшээлтэй Хүмүүсийн Олон Улсын Наадам" гэгддэг байсан бөгөөд мөн "Олон Улсын Чимээгүй Наадам" гэгдэж байв. 1966-1999 онд "Сонсголын Бэрхшээлтэй Хүмүүсийн Дэлхийн Наадам" буюу "Дэлхийн Чимээгүй Наадам" гэгдэж байгаад 2000 оноос одоогийнхоороо "Дифлимп" гэгдэх болсон байна. Дифлимпэд оролцохын тулд тамирчдын "сайн чих" нь дор хаяж 55 дб-ээр сонсголоо алдсан байх ёстой. Тамирчдын нөхцлийг ижил байлгахын тулд сонсголын аппарат зэргийг хэрэглэхийг үл зөвшөөрнө. Хөлбөмбөгийн тэмцээнд шүүгч шүгэл үлээхийн оронд дарцаг өргөдөг бол хөнгөн атлетик зэрэг уралдаанд гараандаа гарахыг гар буу биш, гэрэл гялбуулж мэдэгддэг байна. == Спортын төрлүүд == Дифлимпийн хөтөлбөрт өдгөө дараах спортын төрлүүд багтдаг: == Сагсөн бөмбөг Хөлбөмбөг Воллейбол == Кёрлинг Хоккей == Зохион байгуулагдсан хот, улсууд == Өнөөдрийн байдлаар Дифлимпийн наадам нь 21 улсын 36 хотод зохион байгуулагдаж байсан боловч Европ, Хойд Америк тивээс гадна ердөө 3 удаа (Христчөрч 1989, Мельбурн 2005, Тайбэй 2009). Дараагийн зуны наадам Грекийн Афинд 2013 онд, өвлийн наадам Словакийн Хай Татраст 2011 онд зохиогдоно. Зохиогдож байсан хот, улсуудыг дор жагсаав: == Мөн үзэх == Хөгжлийн бэрхшээлтэй хүмүүсийн спорт Паралимп == Гадны холбоосууд == Дифлимпийн албан ёсны сайт Ази Номхон Далайн Сонсголын Бэрхшээлтэй Хүмүүсийн Спортын Холбоо

Source: original
Фалько

Фалько (жинхэнэ нэр Йоханн "Ханс“ Хөлцель, герм. Johann "Hans“ Hölzel; * 1957 оны 2 сарын 19-нд Венад төрсөн; 1998 оны 2 сарын 6-нд Пуэрто Платагийн ойролцоо, Доминикан) нь Австрийн дуучин байсан юм. Түүний дуулсан Rock Me Amadeus нэртэй дуу нь америкийн Billboard Hot 100 чартыг өнөөг хүртэл тэргүүлж байсан цорын ганц герман хэлний дуу юм. == Гарал ба хүүхэд нас == Йоханн Хөлцель нь 1957 оны хоёрдугаар сарын 19-нд Мариа ба (жинхэнэ нэр Саурер) ба Алойс Хөлцелийн хүү болон Вена хотод мэндэлжээ. Тэрбээр гурван ихрээс ганцаараа хорвоод мэндэлсэн нь юм байна. Түүний ээж нь гурван сартай жирэмсэн байхдаа гэнэтийн цус алдалтын улмаас нөгөө хоёр ихрийг нь алдчихсан аж. Йоханн Хөлцель энгийн амьдралтай айлын ганц хүү болон Вена хотын тавдугаар дүүрэг болох Маргаретенд өсчээ. Фалькогийн аав Алойс (* 1928) нь Доод Австриас гаралтай ба суурь машины цехэд цехийн ахлахын ажилтай, харин түүний эх Мариа (* 1926 оны 11 сарын 15; † 2014 оны 4 сарын 13) нь Бургенланд мужийн Бад Тацманнсдорфоос гаралтай бөгөөд Фальког төрөх үед Венийн Пенцинг дүүрэгт угаалгын газрын салбарыг хариуцсан даргын ажил хийдэг байжээ. Фалько бага байхын дуулах авьяастай байсан нь радиогоор явж буй шлагер дууг хурдан цээжээр сурч чаддаг байснаас илэрхий. Дөрвөн насныхаа төрсөн өдөрт тэрбээр гранд төгөлдөр хуурыг бэлгэнд авч байсан бол дараа жил нь пянз тоглуулагч авч, түүн дээр Элвис Пресли, Клифф Ричард, Битлз зэргийг сонсдог байж. Таван настайдаа Венийн хөгжмийн академид очиж шалгуулан хөгжмийн сонсгол өндөртэй гэх тодорхойлолтыг гарджээ. == Өсвөр үе ба боловсрол == 1963 онд Хөлцель ромын католик шашны хувийн сургууль Пиаристэд сургуулийн бэлтгэл хийжээ. 1967 оны Маргаретенд байх Райнер гимназид элсэн оров. Үүний дараахан түүний эцэг нь салан явсан учир тэр эх, эмээ болон бас нэгэн хөрш эмэгтэйн халамжинд өсчээ. == Цахим холбоос == Offizielle Webseite (Nachlassverwaltung) Falco bei laut.de

Source: original
Жон Бэкус

Жон Варнер Бэкус (Англи: John Warner Backus) (1924.12.03-нд АНУ, Пенсилвани, Филаделфиад төрсөн) нь АНУ-ын математикч. Колумбын их сургуулиас бакалавр, магистрын зэрэг хүртсэн. 1957 онд тоон анализ хийдэг ФОРТРАН хэмээх компьютерын хэлийг хөгжүүлсэн цөөн хүний багийн ахлагч байв. АЛГОЛ хэлний хөгжүүлэлтэд хувь нэмрээ оруулж, Бэкус Нормал Форм буюу Бэкус-Наур Форм хэмээн нэрлэгдсэн програмчилж болдог хэлний өгүүлбэрзүйг тодорхойлох загвар тэмдэглэгээг зохиосон (1959). Тэрээр 1977 онд Тюрингийн нэрэмжит шагнал хүртжээ.

Source: original
Корнелис Жорж Боери

Корнелис Жорж Боери (1952 оны 1-р сарын 15 - 2021 оны 1-р сарын 5) нь хувь хүний онол , сэтгэл судлалын түүхийн чиглэлээр мэргэшсэн Америкийн сэтгэл судлаач, Шиппенсбургийн их сургуулийн гавьяат профессор юм . Боери Нидерландын Амстердамын ойролцоох Бадхоеведорп хотод төрсөн . Тэрээр 1956 онд эцэг эх , ахынхаа хамт АНУ руу нүүж Нью Йоркийн Лонг Айландад өссөн . Тэрээр 1972 онд Жуди Ковариктэй гэрлэж, гурван охинтой болжээ. Тэрээр 1980 онд Оклахома мужийн их сургуульд докторын зэрэг хамгаалсан . [1] Тэрээр 2021 оны 1-р сарын 5-нд Пенсильвани мужийн Шиппенсбург дахь гэртээ нас баржээ. [2] Сэтгэл судлалын чиглэлээр ажилладаг Засварлах Boeree анхны онлайн сэтгэл судлалын бичвэрүүдийг зохиогч байсан бөгөөд [3] тэрээр 1997 оноос эхлэн оюутнууд болон бусад сонирхогч талуудад үнэ төлбөргүй хүргэсэн. Тэдгээрийг Герман, [4] Испани, [5] , Болгар хэл рүү орчуулсан. [6] Түүний хоёр сурах бичиг хэвлэгдсэний нэг нь хувь хүний онол [7] , нөгөө нь сэтгэл судлалын түүхийн тухай юм. [8] Lingua Franca Nova Засварлах Boeree нь мөн 1998 онд интернетэд анх гарч ирсэн Lingua Franca Nova туслах хэлийг зохион бүтээгч байсан . Тэрээр Lingua Franca Nova толь бичгийн зохицуулагч байсан. [9],

Source: original
Роми Шнайдер

Роми Шнайдер (герман. Romy Schneider;, 1938 оны 9 сарын 23-нд Венад төрсөн - 1982 оны 5-р сарын 29-нд Парист нас барсан) нь Австрид төрсөн Герман-Францын алдарт кино жүжигчин юм. Монголчууд түүнийг гурван ангит Хатан хаан Сиси киногоор нь сайн мэднэ. 1970-аад онд Роми Шнайдер жүжигчний карьерынхаа оргил үе байсан. Тэрээр алдарт кино найруулагч Клод Сотэ, Анжей Жулавски, Лучино Висконти ди Модронэ нарын киноны дүрд тоглож, тухайн үеийн Францын кино урлагийн хамгийн амжилттай жүжигчдийн нэг болжээ. Роми Шнайдер "Хайрлах нь хамгаас чухал" (франц. L'important c'est d'aimer, 1975), "Энгийн нэгэн түүх" (франц. Une histoire simple, 1978) кинонуудад тоглосон дүрээрээ Роми Шнайдер шилдэг эмэгтэй дүрийн Цезарийн шагналыг хүртжээ. == Цахим холбоос == Роми Шнайдер - Internet Movie Database "Роми Шнайдер". Find a Grave.

Source: original
Жаргалсайханы Шижир

Жаргалсайханы Шижир (1986 оны 7-р сарын 7-нд Завхан аймгийн Эрдэнэхайрхан суманд төрсөн)- Амжилт Кибер сургууль үүсгэн байгуулагч. == Намтар == Жаргалсайхан, Нансалмаа нарын гэрт ууган хүү болон мэндэлсэн. 1994-2004, Нийслэлийн ерөнхий боловсролын 28-р сургууль, 2004-2008, МУБИС, бакалавр, математикийн багш 2008-2010, МУБИС, магистр, математикийн багш == Ажил эрхлэлт == 2007 онд Amjilt.com компанийг үүсгэн байгуулсан, CEO 2008-2009, Нийслэлийн 54-р сургууль, математикийн багш 2011 онд Амжилт анимэйшн компанийг байгуулсан. 2012 онд Амжилт кибер академийг байгуулсан. 2015-2017 Монголын анхны 3D анимэйшн “Мора” хүүхэлдэйн киног бүтээсэн. 2017-с хойш “Зузугийн найзууд” 3D анимэйшн хүүхэлдэйн киног хийж байна. 2018 онд Индра кибер институтыг байгуулсан. 2019 онд Амжилт кибер сургууль байгуулсан. 2022 онд Цонжин кибер боардинг сургууль байгуулсан. == Гавъяа шагнал: == 2014- Хэвлэл мэдээллийн тэргүүний ажилтан 2017- МҮХАҮТ-ын дээд шагнал “Хийморь” хүндэтгэлийн одон 2020-Соёлын тэргүүний ажилтан 2020- МЗХ-ны оны шилдэг бизнесмен залуу 2022- Боловсролын тэргүүний ажилтан

Source: original
Мэргэжлийн спорт

Мэргэжлийн спорт буюу үзэгч-арилжааны спорт гэдэг нь үзэгч ихтэй байдгаас шалтгаалан спортын байгууллагууд (лиг, баг гэх мэт), түүнчлэн телевиз, интернет, цахим орчинд арилжааны ашиг тусыг өгдөг спорт, бизнес эрхэлдэг үйл ажиллагаа юм. Энэ нь тамирчдад цалин авч зөвхөн спортоор хичээллэх, ур чадвараа дээшлүүлж, байнгын бэлтгэлтэй байх боломжийг олгодог. Мэргэжлийн спорт нь сонирхогчдын спорттой нэгэн зэрэг үйл ажиллагаа явуулдаг бөгөөд мэргэжлийн спортын тамирчдыг дүрмээрээ сонирхогчдын тэмцээнд оролцохыг ихэнх тохиолдолд хориглодог. === Олон улсын === Авто уралдаан Сагсан бөмбөг Бильярд Бокс Дугуй (шулуун замын) Гольф Дартс Мотоцикл Холимог тулааны урлаг Теннис Хөлбөмбөг Шайбтай хоккей === Үндэсний === Америк хөлбөмбөг Бэйсбол Боулинг Киберспорт Крикет Лапта Регби-15 Родео /морь булгиулах/

Source: original
Цэргийн сургууль (телесериал)

Цэргийн сургууль (Орос: Кадетство) нь Оросын телевизийн олон ангит кино юм. Киноконстанта кино компанийн бүтээл тус кино нь Суворовчидын эгнээний цэргийн сургуулийн сонсогчидын амьдралыг харуулдаг. Киноны гол дүрийн баатрууд болох хотын даргын хүү Максим Макаров, тосгоноос ирсэн Степан Перепечко, ахмад дайчны ач хүү Илья Синицын, тус сургуулийн хүмүүжүүлэгч офицерийн хүү Алексей Сырников, компьютер тоглоомын донтон Илья Сухомлин болон охидтой найзлагч Александр Трофимов нар билээ. Түүнчлэн асрамжийн газраас ирсэн Андрей Леваков (1 дүгээр улиралын дүр) болон офицерийн хүү, Москвагийн салбар сургуулиас ирсэн Кирилл Соболев нарын дүрүүд гардаг. 2009 онд Кремлын сонсогчид нэртэйгээр хоёрдугаар цуврал нь гарсан билээ. == Дүрүүд == Александр Головин - Максим Макаров. Артём Терехов - Кирилл Соболев (2-3 дугаар улирал). Иван Добронравов - Андрей Леваков (1 дүгээр улирал). Борис Корчевников - Илья Синицын. Аристарх Венес - Илья Сухомлин. Артур Сопельник - Александр Трофимов. Кирилл Емельянов - Алексей Сырников. Павел Бессонов - Степан Перепечко. == Эшлэл == Албан ёсны вебсайт СТС телевизийн вэбсайт дахь

Source: original
Бенгалын булан

Бенгалын булан (Бенгал: বঙ্গোপসাগর, Хинди: बंगाल की खाड़ी) нь дэлхий дэх хамгийн том далайн булан бөгөөд Энэтхэгийн далайн зүүн хойд этгээд дэх бүрэлдэхүүн нь юм. Энэ булан нь газрын зурагт гурвалжин дүрс шиг хэлбэртэй харагддаг. Баруун урд талаар нь Шри Ланкын зүүн эрэг, баруун талаар нь Энэтхэгийн дорнод эрэг, хойд талаар нь Бангладешйин эрэг, зүүн хойд талд нь Мьянмарын эрэг, зүүн талд нь Андаманы тэнгис байрладаг. Нийт 2,172,000 км² талбайг Бенгалын буланд хамруулах бөгөөд, тус буланд Ганга, Брахмапутра мөрнүүд болон бусад голууд цутгадаг болон томоохон боомт хотууд олон бий.

Source: original
Сэнкакү

Сэнкакү (Япон: 尖閣諸島) буюу Дяоюйдао (Хятад: 釣魚台列嶼) - Дорнод Хятадын тэнгист байгаа хүн амьдардаггүй 5 арал, 3 хад юм. Одоо Япон улс эзэн мэдэж байна. Гэхдээ Хятад улс, Тайвань хоёр өөрийн газар хэмээн маргаж байгаа. Бүгд нийлээд 7 км2 талбайтай. Японы Окинава аймгийн Ишигаки хотод харьяалагдана. 1968 онд тэр хавийн далайн усны ёроолоос газрын тосны нөөц тогтоогдсон. Хятадууд 14-р зуунаас 1895 он хүртэл эзэмшиж байсан гэж зүтгэдэг. 1895-1945 онд Япон, 1945 оноос АНУ мэдэж байгаад 1971 онд Японд эргэн шилжжээ.

Source: original
Ландшафтын архитектур

Ландшафт гэдэг нь Германы land-газар, schaft-ургамлын иш гэсэн үгнээс гаралтай үг юм. Ландшафт архитектур нь гэдэг байр сууц баригдаагүй орон зайг ашиглах зорилгоор төлөвлөх, загвар гаргах үйлдлийг нэрлэдэг. Үүнд цэцэрлэгт хүрээлэн, спортын талбай, амралт чөлөөт цагаа өнгөрөөх байгууламж, нийтийн эзэмшлийн талбай, цэцэрлэг гэх мэт бүх гадаа талбай мөн түүнчлэн хөдөө орон нутаг болон суурин газрын чөлөөт талбай зэрэг хамаарна. 1666 онд АНУ-ыг иргэн Олмостод гэдэг хүн гаргаж ирсэн гэдэг. Харин манай улсад энэ үг нэвтрээд төдий л удаагүй байна.

Source: original
Газар зүй

Газар зүй (эрт.-грек. γεωγραφία «газрын дүрслэл», латин. geographia) нь дэлхий ба түүний гадаргуу болон онцлог, оршин суугчид ба байгалийн үзэгдлүүдийг судалдаг байгалийн болон нийгмийн шинжлэх ухааны цог юм. Анх "Жеографи-Газар зүй" гэдэг үгийг Грекийн математикч, одон орон судлаач, газар зүйч Эратосфен (МЭӨ 275-195 он) хэрэглэсэн байна. Газар зүйн үндсэн, уламжлалт 4 төрлийн судалгаанд, хүн болон байгальтай холбоотой үзэгдлийн тархалт, газар, бүс нутгийн судалгаа, хүн болон газрын харилцан холбоо, дэлхий судлалтай холбоотой судалгаа багтдаг байна. Орчин үеийн газар зүйн судалгаа нь Дэлхий, хүн, байгалийн харилцан хамаарал, түүнтэй холбоотой үзэгдлийг судална. Хоёр үндсэн том салбар - физик газар зүй, нийгмийн газар зүй болон хуваагдана. == Танилцуулга == Ер нь бол, газар зүйчид картографчид шиг газрын нэрс ба дугаарыг судалдаг хүмүүстэй адилтгаж ойлгож болно. Хэдийгээр олон газар зүйч топономи болон карталогийг судалдаг боловч энэ нь тэдний гол судлах сэдэв биш. Газар зүйчид, үзэгдэл үйл явцын орон зай цаг хугацааны хуваарилалт, хүн ба хүний хүрээлэн буй орчны харилцаа холбооны онцлогийг судалдаг. Газар зүйг XIX зууны сүүлчээр Ф. Рихтгофен, Д. Н. Анучин нар дор хаяж 7 шинжлэх ухааны цогц гэж тодорхойлсон байна. Үүнд: Одон орон болон математикийн газарзүй Дэлхийн бөмбөрцөгийн Геофизик ба физик Физикийн газар зүй (орографи, далай судлал, цаг уур судлал) Биологийн газар зүй Антропо-газар зүй Бүс нутгийн газар зүй буюу орон судлал Газар зүйн түүх. == Газар зүйн томоохон нээлт хийсэн аялагчид: == Васко да Гама Америго Веспуччи, Христофeр Колумб, Иван Фёдорович Крузенштерн, Жеймс Куук Фернан Магеллан, Марко Поло, Николай Михайлович Пржевальский. == Газар зүйн шинжлэх ухааны хөгжил томоохон хувь нэмэр оруулсан эрдэмтэд: == Уолтер Айзард, Александров, Иван Гаврилович Анучин, Дмитрий Николаевич Вильям Бунге, Бернхард Варен, Альфред Вебер, Вернадский, Владимир Иванович, Поль Видаль де ла Блаш, Альфред Геттнер, Александр фон Гумбольдт, Докучаев, Василий Васильевич Карл Отвин Зауэр, Мильков, Фёдор Николаевич Мечников, Лев Ильич Морозов, Георгий Фёдорович Петер Симон Паллас, Преображенский, Владимир Сергеевич Фридрих Ратцель, Карл Риттер, == Цахим холбоос == Geography at About.com Juicy Geography GeoInteractive The Geography-Site Geography Teaching Today

Source: original
Цэргийн газар зүй

Цэргийн газар зүй - газар зүйн болон цэрэг дайны ухааны нэгэн салбар юм. Үүнд цэрэг дайны хэрэг, арга ухааны газар нутгийн онцлогтой уялдуулж судална. Геополитик, цэргийн ажиллагаанд газрын байрлал нөлөөлөх, цэргийн хэрэг дэх соёл, эдийн засгийн нөлөөг мөн судална. Цэрэг дайны газарзүйч хүн газрын гадарга, бүрхүүл, гадаргын усыг дайнд ашиглах, хотын байлдаанд дайсны усан хангамжийг таслах гэх мэт арга ухаанд мэргэшдэг. Газрын гадаргын хэв шинжээр хуурай замын дайн байлдааныг: Хээрийн Цөлийн Ойн, ширэнгэн ойн Өвлийн буюу тайгын(Тундр) Уулын Шавартай газрын Хот доторхи гэж байлдаан гэж тус тус ангилахаас гадна Төрөл мэргэжлийн цэргийн оролцох онцлогоос шалтгаалж түүний хамрах хүрээгээр нь Агаарын Тэнгисийн цэргийн шинжээчид үздэг.

Source: original
Ивээн тэтгэгч

Ивээн тэтгэгч буюу Билэгжаргал (Cockjoy) нь (Спонсор. Sponsor). Латины spoondere - “даалгах, үүрэг болгох” гэсэн үгнээс гаралтай. Энэ нэр томъёо анх өөртөө ямар нэг алдаа мадаг, буруу зөрүү юмны төлөө хариуцлага хүлээхийг дааж авсан хүнийг буюу даагчийг илэрхийлж байжээ. Шашны хүрээнд хүүхдийн шашны боловсролын төлөө хариуцлага хүлээсэн загалмайлсан эцэг, эсвэл эхийг нэрлэдэг байв. Ажил хэргийн хүрээнд энэ нэр томъёог анх аливаа бараа бүтээгдэхүүнийг сурталчилсан радио тайлбарлагчид хөлс төлөх харилцаанд хэрэглэж эхэлжээ. Орчин үед ивээн тэтгэгч хэмээх ойлголтыг маш өргөн утгаар хэрэглэх болж, ямар нэгэн хөдөлгөөн, санаачлага, байгууллага, хувь хүнд санхүүгийн болон бусад төрлийн тус дэмжлэг үзүүлж буй хувь хүнээс эхлээд компани, пүүс, янз бүрийн сан, нийгэмлэгийн үйл ажиллагааг хэлдэг байна. Ялангуяа сонгуулийн кампанит ажлын үед ивээн тэтгэх үйл ажиллагаа өргөн хүрээнд өрнөдөг. Томоохон компани, байгууллага, хувь хүмүүс янз бүрийн арга хэмжээ болон сурталчилгааны материалуудыг сонин хэвлэлд нийтлэх, радио телевизээр нэвтрүүлэх, бие даасан сонин гаргах ажлыг ивээн тэтгэдэг. Сүүлийн үед урлагийн “одуудын” тайлан тоглолт, шоу цэнгээний үйл ажиллагааны мэдээллийн ивээн тэтгэгчээр хэвлэл мэдээллийн хэрэгслүүд ажиллах явдал өргөжиж байна. Ивээн тэтгэх үйл ажиллагааг нэг удаагийн, байнгын, урт хугацааны, тохиолдлын шинжтэй гэж ангилдаг. Тухайлбал, АНУ-д их, дээд сургуулиудыг янз бүрийн хувийн сангуудын тусламжтайгаар байнга санхүүжүүлэх явдал түгээмэл юм. Сүүлийн жилүүдэд манай оронд хэвлэл мэдээллийн хэрэгслийг дэмжих, хамтран ажиллах явдал өргөжиж байгаа нь чөлөөт хэвлэлийг хөгжүүлэх, санхүүгийн чадавхийг сайжруулах, идэвх санаачлагыг дээшлүүлэхэд эерэг нөлөө үзүүлж байна.

Source: original
Оросын түүх

Оросын түүх нь 6-7-р зууны үед Зүүн Европын тал руу нүүж ирсэн Зүүн Славуудын овог аймгуудаас эхтэй. Дараа нь Орос, Украин, Беларусь гэж хуваагдсан. Тус улсын түүхийг хэд хэдэн үе шатанд хуваадаг: эртний (төрийн өмнөх 9-р зууны хоёрдугаар хагас хүртэл), Киевийн Русь (882-1240) Москвагийн Их Вант Улс (1283-1547), Оросын хаант улс (1547-1721), Оросын эзэнт гүрний үе (1721-1917), Зөвлөлтийн үе (1917-1991), орчин үеийн Оросын Холбооны улс (1991 оноос өнөөг хүртэл). === Археологийн соёлуудын тархалт === Славян гаралтай оросууд дараагийн зуунуудад зүүн зүгт байсан газрыг аажимаар эзэлжээ. Беларусийн хойд нутагт байсан латви, литвачуудын зарим хэсэг нь славянд уусчээ. 500-аад оны үед Москва хот орчим фин-угоруудын нутаг байв. VII-XII зууны зүүн слав аймгууд: волынян, цагаан хорват, Древлян, Дрегович дулеб, кривич, полян, полочан, радимич, северян, словени, тиверцы, улич, вятич, бужане, Доны слав, червян, болоховчууд. === Киевийн Русь (882-1240) === Эрт үед оросууд одоогийн Оросын нутагт бараг амьдардаггүй баруун зүгт байв. Сибирь, тундр, Украинаас Ижил мөрөн, Уралын нуруу хүртэл байсан олон үндэстнүүд Киевийн Русь улсын үеэс оросуудад уусч алга болжээ. Украин, Беларусьд байсан оросууд Төв Оросын нутгийг Киевийн улсын үед эзэмшиж эхэлсэн байна. === Москвагийн Их Вант Улс (1283-1547) === Үндсэн өгүүлэл: Москвагийн Вант Улс === Оросын хаант улс (1547-1721) === Хаант Оросын 16-19-р зууны байлдан дагууллын үед Оросын нутаг ихээхэн өргөжсөн байна. Энэ үед Ижил мөрөн хүртэл байсан олон үндэстэн уусан мөхсөн байна. Дундад зууны үед Ижилээс зүүн тийш Сибирийн үндэстнүүд, тундр орчим фин-угорууд байсан ба 15-18-р зуунд Казанийн ханлиг (1445-1442), Крымын ханлиг (1443-1783), Астраханийн ханлиг (1460-1556) дараалан эзлэгджээ. Ижилээс зүүн, зүүн хойд болон хойд зүгт үндэсний цөөнхүүдийн олон тооны өөртөө засах улс, тойргууд байдаг. Одоо тундраас урагш, Ижилээс баруун тийш, Кавказийн бүс нутгаас хойш сая орчим км2 нутагт 143 сая хүн амын тал нь (орос голдуу) төвлөрсөн байна. === Оросын эзэнт гүрэн (1721-1917) === Кавказчууд, Төв Азийн узбекчүүд, туркменчүүд, тажикууд 19-р зуунд эзлэгджээ. == 1939 онд Зөвлөлт Финландыг эзлэхээр довтолж ялагджээ. === ОХУ === 1991 онд Зөвлөлт задарсны дараа Оросын нутаг 22 сая км байсан нь 17 сая км2 болжээ. == Мөн үзэх == Газрын зургууд

Source: original
Шинэ засгийн бодлого

Шинэ засгийн бодлого бол Манж Чин улсын төрөөс зарлан хэрэгжүүлэх гэсэн эдийн засгийн шинэчлэлийн бодлого. XIX зууны хоёрдугаар хагас ХХ зууны эхэнд Чин улсын дотоод гадаад байдал ихээхэн сулран доройтсон тул өөрийн улсын хэмжээнд 1901 онд “Шинэ засгийн бодлого” хэмээн эдийн засгийн шинэчлэлийн хөтөлбөрийг зарласан. Шинэ засгийн бодлого нь 4 том хэсгээс бүрэлдэж байсан. Үүнд: Эдийн засгийг сэргээхийн тулд газар орны бүхий л нөөц бололцоог дайчлах Хятад дахь капиталист харилцааны хөгжилт ба үндэсний аж үйлдвэр хөрөнгөтнүүдийн ашиг сонирхлыг хангах Гадаадын худалдаачдыг шахан зайлуулж хятад худалдаачдыг өргөтгөх Бослого тэмцэл, үер усны гамшгаас шалтгаалан газаргүй болсон тариачдад газар олгох Шинэ засгийн бодлогын хүрээнд Өвөр монголын зургаан чуулган ба Цахарыг баруун хоёр мужид хувааж, дотор газраас нүүж ирсэн иргэдээр атар хагалбарлуулах болж, хятадын засаг захиргааны нэгжүүдийг байгуулсан. 1905 онд Их хүрээнд Цагдан цээрлүүлэх газрыг байгуулж “Сюань хуа-гийн сэргийлэх хороо” гэдэг 40 дарангуй цэргийг суулгасан. “Сюань хуагийн сэргийлэх хороо”-г Цэрэг бэлтгэх газарт нийлүүлэн Их хүрээний Маймаа хотын зүүн хойно цэргийн хуаран байгуулсан. Их хүрээ, Улиастай, Ховд, Хиагт зэрэг Монголын томоохон хотууд, хошуудад гаалийн салбар нээж худалдан авсан зүйлийн үнийн 5 хувиар бодож гааль хураах болжээ. Их хүрээнд “Сурган тэжээх сургууль” хэмээхийг байгуулж Их шавиас 40 хүүхдэд хятад, манж хэл зааж байжээ. 1907 оны хавар Гадаад Монголын Төрийг засах явдлын яамнаас Гадаад, Дотоод Монголын олон чуулганы хошуудад эдийн засгийн баялаг, цэрэг, сургуулийн хэргийн тухай 14 байцаалтыг явуулсан. Монголын олонх хошууд элдэв шалтаг заан, уг байцаалтыг өгөөгүй. Чин улсын төрөөс 1911 оны хавар “Үнэнээр дайчлан байцаах дүрэм хэмжээ” гэх 16 зүйл бүхий бичгийг дахин хошуудад илгээсэн ч төдий л үр дүнд хүрээгүй. 1910 оны эхээр Сандо Их хүрээний хамаарсан сайдаар томилогдож, “Шинэ засгийн бодлого”-ыг шууд хэрэгжүүлэхийн төлөө ажилласан ч Монгол ноёдын эсэргүүцэлтэй тулгаран 1911 оны 12 дүгээр сарын 4 нд хөөгдөж нутаг буцсан. Шинэ засгийн бодлогыг Монголчуудын хувьд ихээхэн харштайг ухаарсан Богд Жавзандамба хутагт тэргүүлэн Да лам Цэрэнчимэд, Чин ван Ханддорж, түшээ гүн Чагдаржав, Өвөр монголын Хайсан гүн нарын олон ноёд манлайлан Манжийн ноёрхлыг түлхэн унагаасан.

Source: original
Хан тайширын нуруу

Аймгийн төвийн баруун талаар үргэлжлэн дүнсийх Хан Тайширын нуруу байгалийн үзэсгэлэн төгс газрын нэг. Өвөр талаараа хар модон ойтой, олон булаг горхитой, баялаг сайхан ургамал, малын бэлчээртэй газар. Хамгийн өндөр цэг нь далайн түвшнээс дээш 3070 метр өргөгдсөн, Шарга, Халиун, Тайшир, Дэлгэр, Бигэр сумдын заагт оршино. Гипс, магнизит, цагаан алт, шөрмөсөн чулуу, азбест, гантиг зэрэг илэрц нөөцтэй. Шаазан ваарны үйлдвэрт хэрэглэдэг 4 төрлийн материал энд бий. Янгир, аргаль, ирвэс, хойлог, буга, чоно, үнэг, туулай, тарвага, зэрэг ан гөрөөс араатан жигүүртэнтэй. Монгол-Алтайн нурууны хэв шинжийн бүх ургамал ургана. Олон төрлийн эмийн ургамалтай. Хүн чулуун хөшөө, Шарилын нурууны орой дээрхи бунхан түүний өвөрт Засагт хан аймгийн сүүлийн зургаан засаг ноёны бунхан байжээ. Засагт хан аймгийн төвд Арын хүрээний туурь Хан Тайширын нурууны ард Шаварын голын дэнжид байдаг юм.

Source: original
Юлиан Дракслер

Юлиан Дракслер (Герман: Julian Draxler; |есдүгээр сарын 20-нд]] Гладбек хотод төрсөн) - Германы хөлбөмбөгчин бөгөөд «Шальке 04» болон Германы шигшээд хагас хамгаалагчаар тоглодог. == Замнал == Дракслер Бундеслигийн эхний гараагаа 2011 оны нэгдүгээр сарын 15-нд «Хамбургийн» эсрэг (0:1) идэр насандаа хийсэн. 2013 оны тавдугаар сард Английн Премьер лигийн багуудаас Дракслерт хаяглан санал ирсэнээр «Шальке 04» гэрээгээ 2018 оны зургаадугаар сарын 30-нд дуусахаар сунгасан юм. == Шигшээ == 2012 оны тавдугаар сарын 7-нд Дракслер Евро-2012 тэмцээнд оролцох Германы урьдчидсан бүрэлдэхүүнд багтаж байлаа. Тавдугаар сарын 26-нд Швейцарт ялагдахад (5:3) Лукас Подольскиг 62-р минутанд сэлгэн анхны тоглолтоо хийсэн бол 2013 оны зургаадугаар сарын 2-нд АНУ-ын эсрэг гоолдож байлаа. 2014 оны зургаадугаар сард ДАШТ-2014 тэмцээнд оролцох 23 тоглогчид багтав. Дракслер тус тэмцээний хагас шигшээд Сами Хедираг сэлгэнд тогложээ. == Амжилт == Багийн «Шальке 04» Германы цомын эзэн: 2010/11 Германы супер цомын эзэн: 2011 Германы шигшээ ДАШТ-ий түрүү: 2014 Хувийн Фриц Вальтерийн алтан медаль (18-): 2011 Германы лигийн сарын шилдэг гоол: 2011 оны 5 сар == Гадны холбоос == Албан ёсны цахим хуудас Профайл - Transfermarkt.de Профайл - Fussballdaten.de Профайл - Weltfussball.de

Source: original
Сахал тавих ёс

Монголчууд сахал тавих ёсыг маш дэг журамтай, утга учиртай баримталдаг. Монгол ёсонд хэн дуртай хүн дуртай цагтаа сахал үс тавьдаггүй. Харин сахал үс тавьдаг хоёр эрхэм ёсон буй. Үүнд: Эр хүн ач хүүгийхээ дууг сонсоод сахал тавьдаг, нөгөө нь 40 хүрээд сая сахал тавьдаг байж. Мөн эцгийн байгаа цагт сахал тавьдаггүй. Плано Карпини "Монголчуудын түүх" номондоо "Монголчууд сахал үс гэх юм бараг байхгүй боловч зарим нэг нь армаг тармагдуу живэр, нагал, ооч сахалтай бөгөөд сахлаа хусна гэж байхгүй" хэмээн бичиж үлдээсэн байдаг. Монголчууд 40 нас хүрмэгцээ ахмадуудаасаа сахал тавих зөвшөөрөл авдаг сайхан уламжлалтай байжээ. Мөн хаанаа сахал тавих, ооч живэр сахлыг хэдийд хуузтай нийлүүлэн битүүлэх зэрэгт нарийн ёс журам баримталдаг байсан аж.

Source: original